b"\n_START_ARTICLE_\nMatilde E. Moisant\n_START_SECTION_\nTidlig liv\n_START_PARAGRAPH_\nMoisant ble f\xc3\xb8dt i Earl Park, Indiana, og var datter til M\xc3\xa9dore Moisant og Jos\xc3\xa9phine Fortier. Begge foreldrene var fransk-canadiere. Hennes s\xc3\xb8sken var  George, John, Annie M., Alfred, Louisa J. og Eunice Moisant. John og Alfred var ogs\xc3\xa5 flygere. I 1880 bodde familien i Manteno, Illinois og hennes far var bonde.\n_START_SECTION_\nLuftfartskarriere\n_START_PARAGRAPH_\nMoisant l\xc3\xa6rte \xc3\xa5 fly p\xc3\xa5 Alfred's flyskole p\xc3\xa5 Long Island, New York. Den 17. august 1911, et par uker etter at hennes venninne Harriet Quimby fikk sitt pilot-sertifikat, ble Matilde Moisant den andre kvinnelige flyver som fikk sitt sertifikat av Aero Club of America. Hun fortsatte sin karriere og fl\xc3\xb8y p\xc3\xa5 flystevner. I september 1911 fl\xc3\xb8y hun fra Nassau Boulevard flyplass i Garden City, New York, og mens hun konkurrerte mot H\xc3\xa9l\xc3\xa8ne Dutrieu, satte Moisant kvinnelig h\xc3\xb8yderekord og vant Rodman-Wanamaker trof\xc3\xa9et ved \xc3\xa5 fly i 370 meters h\xc3\xb8yde._NEWLINE_Moisant sluttet \xc3\xa5 fly 14. april 1912 i Wichita Falls, Texas da hennes fly krasjet.\n_START_SECTION_\nD\xc3\xb8d\n_START_PARAGRAPH_\nMatilde Moisant d\xc3\xb8de i 1964 i Glendale, California,  85 \xc3\xa5r gammel og ble begravet i Portal of the Folded Wings Shrine to Aviation i Valhalla Memorial Park Cemetery, North Hollywood, Los Angeles, California."